สวัสดีค่ะ หนูมีประจำเดือนมาปกติทุกเดือนค่ะ เเต่เดือนนี้ประจำเดือนหนูมาวันเเรกวันที่ 23 พฤษภาคมค่ะ เเล้ววันที่ 27 พฤษภาคมหนูมีเพศสัมพันธ์กับเเฟนเเบบไม่ได้ป้องกันค่ะ (ซึ่งตอนนั้นประจำเดือนก็ยังมาอยู่ค่ะ) เเฟนหลั่งใน(ครั้งเเรกที่ไม่ได้ใส่ถุงยางอนามัยค่ะ) หนูจึงได้ไปซื้อยาคุมฉุกเฉินมากินเเบบ 1 เม็ด ทานภายในเวลา 2 ชั่วโมงนับจากการมีเพศสัมพันธ์ค่ะ ปัจจุบันวันนี้วันที่ 2 มิถุนาเเล้วค่ะ ประจำเดือนยังมาไม่หยุดเลยค่ะ มามากด้วยค่ะ จะเป็นอันตรายอะไรไหมคะ หรือเป็นเเค่ผลข้างเคียงจากการทานยาคุมฉุกเฉินครั้งเเรกคะ🥺
สวัสดีค่ะยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการกินยาอาจทำให้มีเลือดออกผิดปกติทางช่องคลอดได้ แต่มักออกแค่เล็กน้อย กระปริดกระปรอย ไม่ได้ออกมาต่อเนื่องติดต่อกัน ถ้าออกมากมาติดต่อกันหลายๆวันหรือถึง 7 วันไปแล้ว ควรไปพบแพทย์เพื่อตรวจหาสาเหตุที่แน่ชัดต่อไป เช่นอาจมีการติดเชื้อ เนื้องอกในอวัยวะเพศหญิง ภาวะแทรกซ้อนของการตั้งครรภ์ ในเบื้องต้นให้งดการทำกิจกรรมทางเพศ ไม่ซื้อยาปรับฮอร์โมนมาใช้เอง